CELEX: 32005D0685
Language: mt
Date: 2005-07-22 00:00:00
Title: 2005/685/KE: Id-Deċiżjoni tal-Kummissjoni tat-22 ta’ Lulju 2005, li tagħti derogi lil ċerti Stati Membri dwar l-istatistika li għandha tinġabar għas-snin ta’ referenza 2004 u 2006 skond ir-Regolament tal-Kummissjoni (KE) Nru 1450/2004 (innotifikata fid-dokument bin-numru C(2005) 2772) Test b’rilevanza għaż-ŻEE

8.10.2005   
            
            
               MT
            
            
               Il-Ġurnal Uffiċjali ta'l-Unjoni Ewropea
            
            
               1
            
         ID-DEĊIŻJONI TAL-KUMMISSJONI
   tat-22 ta’ Lulju 2005,
   li tagħti derogi lil ċerti Stati Membri dwar l-istatistika li għandha tinġabar għas-snin ta’ referenza 2004 u 2006 skond ir-Regolament tal-Kummissjoni (KE) Nru 1450/2004
   
      (innotifikata fid-dokument bin-numru C(2005) 2772)
   
   (It-testi bil-Franċiż, bil-Ġermaniż, bil-Grieg, bit-Taljan u bil-Malti huma awtentiċi)
   (Test b'relevanza għaż-ŻEE)
   (2005/685/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kummissjoni (KE) Nru 1450/2004 tat-13 ta’ Awwissu 2004 li jimplimenta d-Deċiżjoni Nru 1608/2003/KE tal-Parlament Ewropew u tal-Kunsill dwar il-produzzjoni u l-iżvilupp ta’ l-istatistika tal-Komunità dwar l-innovazzjoni (1), u b’mod partikolari t-taqsima 8 ta’ l-Anness tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 1450/2004 fih il-qafas ta’ referenza ta’ l-istandards komuni, definizzjonijiet u klassifikazzjonijiet għall-ġabra ta’ l-istatistika Komunitarja dwar l-innovazzjoni sabiex jinkisbu riżultati statistiċi ta’ l-aħjar kwalità mill-Istati Membri skond dawn l-istandards, definizzjonijiet u klassifikazzjonijiet.
            
         
               (2)
            
            
               It-Taqsima 8 ta’ l-Anness tar-Regolament (KE) Nru 1450/2004 tistipula li, safejn is-sistemi ta’ l-istatistika nazzjonali jeħtieġu adattamenti kbar, il-Kummissjoni tista’ tagħti derogi lill-Istati Membri għal dak li għandu x’jaqsam ma’ l-istatistika miġbura għas-sena ta’ referenza 2004. Derogi oħra jistgħu jingħataw fir-rigward tal-kopertura ta’ l-attivitajiet ekonomiċi skond in-NACE Rev. 1. 1 jew analiżi skond il-klassi ta’ daqs ta’ l-istatistika li għandha tinġabar għas-sena ta’ referenza 2006.
            
         
               (3)
            
            
               Derogi bħal dawn ġew mitluba mill-awtoritajiet rispettivi tal-Greċja, Franza, Malta, l-Italja u l-Awstrija.
            
         
               (4)
            
            
               Skond it-tagħrif li wasal lill-Kummissjoni (Eurostat), it-talbiet mill-Istati Membri kkonċernati saru minħabba l-fatt li jeħtieġu jagħmlu bidliet importanti fis-sistemi ta’ l-istatistika tagħhom.
            
         
               (5)
            
            
               Id-derogi mitluba għandhom għalhekk jingħataw,
            
         ADOTTAT DIN ID-DEĊIŻJONI:
   Artikolu 1
   Derogi jingħataw lill-Greċja, Franza, l-Italja, Malta u l-Awstrija, kif stipulati fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika Griega, lir-Repubblika Franċiża, lir-Repubblika Taljana, lir-Repubblika ta’ Malta u lir-Repubblika ta’ l-Awstrija.
   
      Magħmula fi Brussell, nhar it-22 ta’ Lulju 2005.
      
         
            Għall-Kummissjoni
         
         Joaquín ALMUNIA
         
            Membru tal-Kummissjoni
         
      
   
   
      (1)  ĠU L 267, ta’ l-14.8.2004, p. 32.
   
      ANNESS
      DEROGI MOGĦTIJA
      
                  Pajjiż
               
               
                   
               
            
                  Il-Greċja
               
               
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2004: id-dewmien ta’trażmissjoni msemmi fit-taqsima 6 ta’ l-Anness tar-Regolament tal-Kummissjoni 9KE) Nru 1450/2004 ser ikun ta’ 20 xahar minflok ta’ 18-il xahar.
               
            
                  Franza
               
               
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2006: għar-riżultati kollha minbarra dawk li għandhom x’jaqsmu mat-taqsima D ta’ NACE Rev.1.1 u mal-klassi ta’daqs ta’ 10-49 impjegati
               
            
                  L-Italja
               
               
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2006: ir-riżultati m’għandhomx jiġu analizzati skond l-attivitajiet ekonomiċi fi qbil man-NACE Rev.1.1 jew skond il-klassi ta’ daqs
               
            
                  Malta
               
               
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2004: l-ebda riżultati m’għandhom jiġu trażmessi
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2006: ir-riżultati m’għandhomx jiġu analizzati skond l-attivitajiet ekonomiċi fi qbil man-NACE Rev.1.1 jew skond il-klassi ta’ daqs
               
            
                  L-Awstrija
               
               
                  Għall-istatistika tal-Komunità ta’ l-innovazzjoni li għandha tinġabar għas-sena ta’ referenza 2004: is-sena ta’ referenza għandha tkun 2005 minflok 2004